Under okkupasjonen av Norge gikk Truls Kjos Westbye i tredjeklasse på Oslo katedralskole høsten 1940. I november 1940 kom Joseph Goebbels, Hitlers propagandaminister, på besøk til det okkuperte Norge. Goebbels ble kjørt oppover Karl Johans gate, hvor Truls sammen med flere medelever stod oppstilt. I det Goebbels' bil passerte elevene, snudde elevene seg med ryggen til Goebbels. Minst seks elever fra katedralskolen ble arrestert på grunn av denne demonstrasjonen.